Faktisk.no

Faktisk.no er et samarbeid mellom Aller Media (Dagbladet), Schibsted (VG), NRK, TV 2 Gruppen, Polaris Media og Amedia som skal «motvirke feilinformasjon, enten den er bevisst eller utilsiktet, ved å faktasjekke det offentlige ordskiftet og avdekke falske nyheter». Samarbeidet ble offentliggjort 21. mars 2017, og nettstedet ble lansert 5. juli samme år.

Fritt Ord, Stiftelsen Tinius, Dagbladets Stiftelse og NRK bidro totalt med  åtte millioner kroner for å sikre oppstarten av tjenesten. Senere har flere eiere kommet til.

Tjenesten følger Vær Varsom-plakaten og Redaktørplakaten, og retningslinjene til Poynter Institutes International Fact-Checking Network.

Ansvarlig redaktør var Kristoffer Egeberg fra oppstarten, inntil Stian Eisenträger overtok 3. januar 2024. Fra og med 4. august 2025 er Runa Victoria Engen ny redaktør.

Styret består av inntil ni aksjonærvalgte styremedlemmer. Styreleder per 2025 er Helje Solberg, og styremedlemmer er Gard Steiro, Karianne Solbrække, Tove Nedreberg, Stig Finslo, Arne Norheim og Ina-Kristin Lindin (ansattrepresentant).

I 2021 startet Faktisk.no publikasjon av innsiktsartikler, i tillegg til faktasjekker.

Kontroverser

Faktisk.no har blitt kritisert for å gå utenfor sitt formål om å faktasjekke det offentlige ordskifte ved å faktasjekke spørsmål de selv har stilt, for å delegitimere politiske bevegelser. 

Fredrik Solvang mener faktisk.no tok feil da de faktasjekket hans utsagn å rutte med. 

Terje Tvedt mener faktisk.no tok feil da de faktasjekket hans påstand om norsk befolkningsøkning, og han kritiserte også tjenesten for å ha kuttet hans tilsvar.

Ordfører Ivar Vigdenes i Stjørdal mener Faktisk.no ikke faktasjekket sakens kjerne da han uttalte seg om sosialstønad; faktisk.no var mer interessert i reaksjonene på hva Vigdenes hadde uttalt.

 Samarbeid med Facebook 
Faktisk.no inngikk i 2018 partnerskap med Facebook, for å «bistå Facebook med å knytte faktasjekker til omstridt innhold som spres på plattformen, eller faktasjekke innhold som brukere eller Facebook selv rapporterer som mistenkelig». Facebook betaler Faktisk.no for denne tjenesten. Fordi Facebook-sider som flagges med Faktisk.no-advarsler, blir mindre spredt, er Faktisk.no blitt kritisert for  «sensur av artikler og kommentarer fra norske medier på den sosiale plattformen».

 Anerkjennelser 

Faktisk.no fikk pris for Årets nyskapning på Mediedagene i Bergen i 2018.

I 2017 sa Faktisk.no at de hadde «fått egen plass på museet Newseum i Washington D.C.». Newseum var et museum for nyhetstjenester som stengte i 2019.

 Se også 
Community Notes — en programvarefunksjon på X

Referanser

 Eksterne lenker 


  International Fact-Checking Network (IFCN)

Kategori:Nyheter
Kategori:Norske nettsteder
Kategori:Etableringer i 2017